Der var tale om 10 jagtgeværer, to salonrifler og et luftgevær, som sidste år blev stjålet fra en ejendom i Møldrup nord for Viborg. Et par betjente holdt øje med stedet, og omkring middagstid dukkede to mænd op for at få fat i våbnene. De to mænd blev anholdt, og i mændenes bil fandt politiet yderligere et våben. De to anholdte er 25 og 29 år og blev ved grundlovsforhøret ved middagstid lørdag fængslet til 3. april, sigtet for indbrud og brud på våbenloven. Grundlovsforhøret foregår for dobbelt lukkede døre. Det vil sige, at offentligheden end ikke får den konkrete sigtelse at høre. På Julemærkehjemmet har man især beskæftiget sig med at berolige børnene. - Børnene var meget bange. Vi har kaldt dem sammen og fået talt det ordentlig igennem, siger lederen af Julemærkehjemmet, Marie Høgsbro. Hun er noget rystet over, at nogen kan finde på at gemme våben i skoven. - Det er nogle store torskehoveder, der kan finde på at lægge våben der, siger hun til TV2/Nord.

Opsummering:
Opdateret 15.50: To mænd fængslet, efter tre børn fra Julemærkehjemmet i Hobro i går morges fandt 13 våben i Østerskoven tæt på Julemærkehjemmet.